Správa zo zahraničnej pracovnej cesty
1. Účastníci ZPC:
Meno:				PhDr. Viera Hajdúková, PhD.
Názov pracoviska s adresou:	Ministerstvo školstva, vedy výskumu a športu Slovenskej republiky
Sekcia regionálneho školstva
Odbor základných škôl	
Stromová 1, 813 30  Bratislava
Pracovné zaradenie:		hlavný štátny radca
Znalosť jazykov:			anglický jazyk
2. Zahraničná pracovná cesta:
Štát:					Luxembusko
Mesto:					Luxemburg
Vykonaná v dňoch:			8. – 10. júna 2016
Prijímajúca organizácia:		OECD, Directorate for Education and Skils
Účel cesty:	Účasť na zasadnutí 19. zasadnutí výboru pre predškolské vzdelávanie a starostlivosť (ECEC)
Spôsob financovania cesty:		cestovné náklady, pobytové náklady, vreckové hradené MŠVVaŠ SR, 
3. Rámcový program pobytu:
8. jún 2016 – streda – príchod do Luxemburgu – pracovné stretnutie členov tematickej pracovnej skupiny. ; od 14,00 stretnutie na luxemburskom ministerstve školstva, detí a mládeže ; od 14,30 do 16,00 – návšteva základnej školy, ktorej súčasťou sú aj predškolské triedy (Tramsschapp); od 16,00 –do 19,00 conferencia na Luxemburskej univerzite (prezentovanie luxemburského školského systému; odborné prednášky – dr. Bina Elisabeth Mohn (Berlín), Angelika von der Beek (Hamburg) – téma predprimárne vzdelávanie, jeho osobitosti, diskusia.
9. jún 2016 – zasadnutie/rokovanie tematickej pracovnej skupiny.
10. jún 2016 – zasadnutie/rokovanie tematickej pracovnej skupiny odchod, príchod na Slovensko.
4. Stručný priebeh rokovaní:
08. 06. 2016 – štvrtok: 
•	Od 14,00 stretnutie na luxemburskom ministerstve školstva, detí a mládeže; 
•	od 14,30 do 16,00 – návšteva základnej školy, ktorej súčasťou sú aj predškolské triedy (Tramsschapp); 
•	od 16,00 –do 19,00 Konferencia na Luxemburskej univerzite (prezentovanie luxemburského školského systému; odborné prednášky – dr. Bina Elisabeth Mohn (Berlín), Angelika von der Beek (Hamburg) – téma predprimárne vzdelávanie, jeho osobitosti, diskusia.
09. 06. 2016 – piatok: 
Rokovanie od 9,00 do 17,30
Schválenie záverov 18. zasadnutia výboru pre predškolské vzdelávanie a starostlivosť (ECEC). Yuri Belfali riaditeľ divízie Riaditeľstva pre vzdelávanie a zručnosti (kompetencie) pri OECD informoval o vývoji činnosti siete ECEC, o stretnutiach, udalostiach a ktivitách bude informovať sieť o vývoji, udalosti a stretnutia záujmu v riaditeľstva pre vzdelávanie a zručnosti (kompetencie).
Miho Taguma a ove Slinde prezentovali prehľad plánovaných aktivít siete ECEC na roky 2017 a 2018. Cieľom tohto stretnutia bolo informovať členov sieť o obnove mandátu siete o prehodnotení projektov siete a o prioritách činnosti Výboru pre vzdelávanie. Hovorilo sa o možnostiach zapojenia členských štátov do jednotlivých projektov v závislosti od výšky finančných prostriedkov poskytnutých jednotlivými krajinami a zároveň sa zdôraznilo, že každá krajina sa môže do niektorých projektov zapojiť aj bez finančného príspevku s možnosťou uviesť základné údaje o krajine a skúmanom probléme – prezentovali sa rozličné scenáre s finančným príspevkom a bez finančného príspevku členských krajín. SR sa takto zapojí do projektu skúmajúceho prechod detí z materskej školy do základnej školy (je potrebné vyplniť dotazník zahŕňajúci základné údaje o tejto problematike v SR).
Ďalším diskutovaným bol projekt Štandardy kvality ECEC a TALIS – smerom k učiteľom pracujúcim v zariadeniach ECEC. Túto časť moderoval Arno Engel a hlavné príspevky predniesli Kerry McCuaig z univerzity v Toronte, Kiyomi Akita z Japonska a Claude Sevening z Luxemburska. Široká diskusia bola o vstupoch a výstupoch v rámci ECEC; o kurikulách a ich obsahu z hľadiska prístupu k ich tvorbe, pričom sa zdôrazňovala potreba holistického prístupu k vzdelávaniu detí predškolského veku. Diskutovalo sa o úlohe štandardov a regulácií v predprimárnom vzdelávaní, o podmienkach predprimárneho vzdelávania a jeho výstupoch.
Rokovanie siete ECEC pozdravil minister školstva, detí a mládeže Luxemburska pán Claude Meisch.
V ďalšej časti diskutovalo o smerovaní vzdelávania do roku 2030  a po ňom nasledovala práca v malých diskusných skupinách, v ktorých sa rozdiskutúvala problematika vzdelávacích politík, kurikula z hľadiska jeho konceptuálneho základu, obsahu, štandardizácie, regulácií atď. Na kurikulum sa nazeralo ako na nástroj prípravy budúcich generácií na život v zmenených ekonomických a sociálnych podmienkach s výhľadom do roku 2030. 
Nosnou bola aj diskusia o individuálnych pokrokoch detí vo vzdelávaní, o vzdelávacích výsledkoch a o internom a externom hodnotení kvality vzdelávania v zariadeniach ECEC.

10. 06. 2016: 
Rokovanie od 9,00 do 15,50
Po dokončení diskusií v malých diskusných skupinách sa prezentovali zhrnutia z jednotlivých skupín.
Nasledovalo rokovaniu k príprave materiálu Starting Srtong V, ktoré viedol Eric Charbonnier, analytik OECD. Tento dokument bude obsahovať 1) zoznam indikátorov zahrnutých v časti dát, 2) analýzu prechodu detí z materskej školy do základnej školy. Súčasťou dokumentu bude prehľad rôznych ukazovateľov z rôznych zdrojov OECD (napr. Starting Srtong 1 – 4; EAG; Rodinné databázy) a dát relevantných pre jeho vypracovanie.
V ďalšej časti sa rozoberala II. časť pripravovaného dokumenu Starting Strong V., venovaná prechodu detí z materskej školy do základnej školy. Rokovanie viedla Maria Huerta, analytička, OECD a Ineke Litjens, konzultantka OECD. Prechod detí z materskej školy do základnej školy – prax v Slovinsku, prezentovala Nadja Požar Matijašič, zamestnankyňa slovinského ministerstva školstva.
V poslednej časti zasadnutia boli prezentované aktuálne realizované projekty ECE. Rowena Phair, OECD, predstavla projekt Child Well-being and Early Learning. 
5. Odporúčané závery:
Podieľať sa na činnosti tematickej pracovnej skupiny aj naďalej. Vypracovať odpovede v dotazníku „Guidelines for completing the data excel file on transitions from ECEC to primary schol“ – osobitosti prechodu detí z materskej školy do základnej školy v podmienkych SR – termín 30. 06. 2016.
Posledným predstaveným projektom bol TALIS Starting Strong prieskum. Projekt predstavil Arno Engel, OECD. Do realizácie tohto projektiu sa SR na základe rozhodnutia vedenia ministerstva nezapojilo.
6. Prehľad prinesenej dokumentácie a miesto jej uloženia
Pracovné materiály poskytnuté organizátorom, ktoré boli predmetom rokovania ako i ďalšie podporné materiály súvisiace s prerokúvanými bodmi programu sú uložené u PhDr. Viery Hajdúkovej, PhD. na sekcii regionálneho školstva, odbore základných škôl prevažne v elektronickej podobe.
7. Osobitne vyhodnotený očakávaný prínos ZPC
Aktívna účasť v pracovnej skupine, informovanie o vzdelávacích oblastiach, ktoré sú súčasťou ŠVP pre predprimárne vzdelávanie v SR; o hodnotení kvality procesov predprimárneho vzdelávania v SR a vzdelávacích výsledkoch detí; o regulácii a internej a externej evalvácii predprimárneho vzdelávania v SR.

8. Spôsob zverejnenia výsledkov ZPC, prenos získaných informácií
Správa zo ZPC bola zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na webovom sídle MŠVVaŠ SR.

Súhlasím so zverejnením správy na internete

Správu vypracovala: 	PhDr. Viera Hajdúková, PhD.

Dátum: 			22. júna 2016

Správu schválil:		Ing. Marian Galan
generálny riaditeľ sekcie regionálneho školstva